സിസേറിയന് കഴിഞ്ഞിരിക്കുന്ന ഞാന് പ്രതിരോധിക്കാന് പറ്റുന്നതിന്റെ പരമാവധി ചെയ്തു പക്ഷേ തോറ്റുപോയി ഈ വാക്കുകളില് കേസെടുക്കണമെന്ന് നിയമോപദേശം പേരൂര്ക്കട സദാശിവന്റെ മകനും കുടുംബത്തിനും എതിരെ ഒടുവില് എഫ് ഐ ആര് നൊന്തു പ്രസവിച്ച മകളെ തേടി അനുപമ അലയുമ്ബോള് തിരുവനന്തപുരം: പ്രസവിച്ച് മൂന്നാം ദിവസം എടുത്തുമാറ്റിയ കുഞ്ഞിനെ തേടി അമ്മ അലയുമ്ബോള് കേസെടുക്കാന് തയ്യറാവുകയാണ് ഒടുവില് പൊലീസ്. നിയമോപദേശത്തിന്റെ അടിസ്ഥാനത്തിലാണ് കേസ്. മുന് എസ്.എഫ്.ഐ നേതാവായ അനുപമ എസ്. ചന്ദ്രന് പേരൂര്ക്കട ഡിവൈഎഫ്ഐ മേഖല പ്രസിഡന്റ് അജിത്തുമായി പ്രണയത്തിലായിരുന്നു. എന്നാല് വിവാഹിതരാവാതെ ഗര്ഭം ധരിച്ചതിന്റെ പേരില് കുഞ്ഞിനെ സ്വന്തം വീട്ടുകാര് പ്രസവിച്ച് മൂന്ന് ദിവസം കഴിഞ്ഞതും നിര്ബന്ധപൂര്വ്വം മാറ്റിയെന്നാണ് അനുപമയുടെ പരാതി. ഈ പരാതിയിലാണ് കേസ്. കുട്ടിയെ തട്ടിയെടുത്തു, അന്യായ തടങ്കല് എന്നീ വകുപ്പ് പ്രകാരമാണ് കേസ് എടുത്തത്. തിരുവനന്തപുരത്തെ പ്രമുഖ കമ്യൂണിസ്റ്റ് കുടുംബത്തിനെതിരേയാണ് പരാതി. അനുപമയുടെ അച്ഛന് ജയചന്ദ്രനാണ് പ്രതിസ്ഥാനത്ത്. സിപിഎം സംസ്ഥാന സമിതി അംഗമായിരുന്ന പേരൂര്ക്കട സദാശിവന്റെ മകനാണ് ജയചന്ദ്രന്. പരാതി കൊടുത്ത് ആറുമാസത്തിന് ശേഷമാണ് കേസെടുത്തത്. അഞ്ചു പേര്ക്കെതിരെയാണ് കേസ്. ജയചന്ദ്രനും ഭാര്യയും മൂത്തമകളും മുത്ത മകളുടെ ഭര്ത്താവുമാണ് കേസിലെ പ്രതികള്. അനുപമ പ്രധാനമായും ആരോപണം ഉന്നയിച്ച രമേശും കേസിലെ പ്രതിയാണ്. 361, 471, 434, 343 എന്നീ വകുപ്പുകള് പ്രകാരമാണ് കേസ്. ഐപിസി 361 ജാമ്യമില്ലാ കുറ്റമാണ്. വിവാഹിതനായ അജിത്തില് നിന്ന് ഗര്ഭം ധരിച്ചതാണ് വീട്ടുകാരുടെ എതിര്പ്പിനുള്ള പ്രധാന കാരണം. അനുപമയുടെ സമ്മതത്തോടെയാണ് കുഞ്ഞിനെ ശിശുക്ഷേമ സമിതിയില് ഏല്പ്പിച്ചതെന്നാണ് മാതാപിതാക്കളുടെ വാദം. ഇത് അനുപമ നിഷേധിക്കുന്നു. ഈ സാഹചര്യത്തിലാണ് കേസ് എടുക്കാന് പൊലീസ് നിര്ബന്ധിതമായത്. കുഞ്ഞിനെ ശിശുക്ഷേമ സമിതിയില് നിന്ന് ദത്ത് നല്കിയതായാണ് ഇപ്പോള് കിട്ടുന്ന വിവരം. നിലവിലെ വിവാഹബന്ധം വേര്പ്പെടുത്തി അനുപമയുടെ അരികിലേക്ക് അജിത്ത് തിരിച്ചെത്തുമ്ബോഴേക്കും കുഞ്ഞ് കൈവിട്ടു പോയിരുന്നു. ഇപ്പോള് അജിത്തിന്റെ സ്വന്തം വീട്ടിലാണ് അനുപമ കഴിയുന്നത്. പേരൂര്ക്കട പൊലീസ് മുതല് ഡി.ജി.പി.ക്കും മുഖ്യമന്ത്രിക്കും സിപിഎം. ഉന്നത നേതാക്കള്ക്കും അനുപമ പരാതി നല്കിയിരുന്നു. കഴിഞ്ഞ വര്ഷം ഒക്ടോബര് 19നാണ് ആണ്കുഞ്ഞിന് ജന്മം നല്കിയത്. മൂന്ന് ദിവസത്തിന് ശേഷം കുടുബസുഹൃത്തായ ഡോക്ടര് രാജേന്ദ്രന്റെ പഴയവീട്ടിലേക്ക് പോവുന്ന വഴിക്ക് കാറില് വെച്ച് കുട്ടിയെ എടുത്ത് മാറ്റുകയായിരുന്നു. ചേച്ചിയുടെ വിവാഹം ഉടന് നടത്തുമെന്നും ഇതിന് ശേഷം അജിത്തിനോടൊപ്പം എന്നെയും കുഞ്ഞിനെയും വിടാമെന്നുമായിരുന്നു പറഞ്ഞത്. കുഞ്ഞിനെ മാറ്റാന് ഒരു തരത്തിലും എനിക്ക് സമ്മതമല്ലായിരുന്നുഅനുപമ പറയുന്നു. സിസേറിയന് കഴിഞ്ഞിരിക്കുന്ന ഞാന് പ്രതിരോധിക്കാന് പറ്റുന്നതിന്റെ പരമാവധി ചെയ്തു. പക്ഷേ തോറ്റുപോയി. ചേച്ചിയുടെ വിവാഹം കഴിഞ്ഞാല് സ്വപനം കണ്ട ജീവിതം എന്റെ കുഞ്ഞിനോടൊപ്പം ജീവിക്കാം എന്നായിരുന്നു പ്രതീക്ഷ. എന്നാല് ചേച്ചിയുടെ വിവാഹം കഴിഞ്ഞപ്പോഴാണ് ചതി മനസിലായത്. ഇതോടെ വീട് വിട്ടിറങ്ങുകയായിരുന്നുവെന്നും അനുപമ വിശദീകരിച്ചിരുന്നു. ഈ വിഷയത്തില് മറുനാടന് നിരന്തരം വാര്ത്തകള് നല്കി. ഇതിന് പിന്നാലെയാണ് കേസെടുക്കുന്നത്. എന്റെ സമ്മതത്തോടെ കുഞ്ഞിനെ മാറ്റിയെന്നത് കള്ളമാണ്.ഗര്ഭിണിയാണെന്ന് എട്ടാമത്തെ മാസമാണ് വീട്ടുകാര് അറിയുന്നത്. ബന്ധമുള്ളത് പോലും അവര്ക്കറിയില്ലായിരുന്നു. വളരെ മോശമായ പെരുമാറ്റമാണ് ഇക്കാലയളവില് വീട്ടുകാരില് നിന്നു നേരിട്ടത്, അനുപമ പറയുന്നു. പലരും ചോദിക്കുന്നുണ്ട് ഇതുവരെ കുഞ്ഞിനെ അന്വേഷിക്കാത്തത് എന്തു കൊണ്ടാണെന്ന്. വീട്ടില് നിന്ന് ഇറങ്ങുന്നത് വരെ ഞാന് വീട്ടുതടങ്കലിലായ അവസ്ഥയിലായിരുന്നു. പൂമുഖത്തേക്ക് പോവുമ്ബോള് വരെ കൂടെ ആരെങ്കിലും ഉണ്ടാവും. കൂട്ടുകാരോടു പോലും സംസാരിക്കാന് പറ്റിയിരുന്നില്ല. ഗര്ഭിണിയാണെന്നും പ്രസവിച്ചുവെന്നും കുടുബത്തിലെ ചുരുക്കം ചിലര്ക്ക് മാത്രമേ അറിയുകയുള്ളു. ഞാന് കടന്ന് പോയ അവസ്ഥ എനിക്കും ദൈവത്തിനും മാത്രമേ അറിയൂഎന്ന് അനുപമ പറയുന്നു. രണ്ട് വര്ഷങ്ങള്ക്ക് മുന്പാണ് അജിത്തിനെ പരിചയപ്പെടുന്നത്. അന്ന് അജിത്ത് വിവാഹ ബന്ധം ഒഴിവാക്കുന്ന നടപടികളുമായി മുന്നോട്ട് പോവുന്ന സാഹചര്യത്തിലായിരുന്നു. അജിത്ത് വിവാഹിതനാണെന്നതാണ് വീട്ടുകാരുടെ വലിയ എതിര്പ്പിനിടയാക്കിയത്. മാത്രമല്ല വിവാഹത്തിന് മുന്പ് ഗര്ഭിണിയായതും അവര്ക്ക് അംഗീകരിക്കാന് കഴിഞ്ഞിരുന്നില്ല. മകള് എന്ന നിലയില് ഞാന് അവരെ വിഷമിപ്പിച്ചു എന്നത് ഞാന് അംഗികരിക്കുന്നു എന്നാല് എന്റെ കുഞ്ഞിനെ ഒഴിവാക്കാനായി എനിക്ക് കഴിയില്ലെന്ന് അനുപമ പറയുന്നു. ഗര്ഭിണിയായ വിവരം അജിത്തിന് ആദ്യം തന്നെ അറിയാമായിരുന്നു. ലോക്ഡൗണ് പ്രശ്നങ്ങള് വന്നതിനാല് ഇറങ്ങിപോവാനായി പറ്റിയില്ലെന്ന് അനുപമ പറയുന്നു. Stories you may Like